MINUNEA VENIRII LA NOI A SFINTEI ICOANE
MAICA DOMNULUI GRABNIC ASCULTATOAREA
(Cronologie)

In memorabila seara de 4 mai 2017 era primita in dangat de clopot, cu tamaieri si rugaciuni fierbinti, Sfanta Icoana a Maicii Domnului Grabnic Ascultatoarea, care cobora in mijlocul nostru venind din Raiul Athonit al Sf. Manastiri Dohiariu! 
Redam in continuare itinerarul parcurs de Sfanta Icoana in drumul Ei spre Biserica Maicii Domnului din Dublin. 

1554, Biserica Mare a Manastirii Dohiariou este re-ctitorita de Domnul Tarii Moldovei Alexandru Lapusneanu (1552-1568) si Ruxandra Doamna.

1563, Concomitent cu zidirea Bisericii Mari, Icoana Maicii Domnului Dohiaritissa (originalul Sfintei noastre Icoane Facatoare de Minuni) este pictata intr-o nisa din dreapta intrarii in Trapeza Manastirii, in cea mai desavarsita traditie Bizantina-Paleologita.

1664, Are loc Intreita minune a Maicii Domnului legata de aceasta Sf. Icoana si revelarea Numelui Ei: GORGOYPIKOOS = GRABNIC ASCULTATOAREA.

1996, Ca rezultat al restaurarii aceste Sf. Icoane de catre eruditul Iconograf Antonios Glinos (+1998) si a indepartarii temporare a ferecaturii masive de argint aurit care a acoperit-o mai bine de 100 de ani, Sf. Icoana a Maicii Domnului Grabnic Ascultatoarea se reveleaza in toata maiestatea Ei, permitand acum si reproducerea ei fidela, in marime naturala, pe canvas.

2016, iunie, Dimitris VLAHOS-CASTANO din Atena, plecat in pelerinaj in Sf. Munte Athos, primeste din mainile si cu Binecuvantarea Staretului Sf. Manastiri Dohiariu, Gheronda GRIGORIOS (+2018) si a Duhovnicului sau Par. Gavriil, 
o copie fidela si in marime naturala a Sfintei Icoane a Maicii Domnului Grabnic Ascultatoarea spre a fi dusa acolo unde Maica Domnului va voi sa mearga. 

2016, 17 iunie, Data sosirii acestei Sfintei Icoane in Irlanda prin Familia Vlachos Castano: Dimitris si sotia lui Maria Varoutski impreuna cu fiica lor Maria (de 2 ani) veniti in necunoscutul irlandez in cautarea unei vieti mai bune. Familia Vlachos locuieste mai intai in Dundalk, unde raman pana in noiembrie 2016, mutandu-se apoi in Cavan unde au fost gazduiti de familia palestiniana a Dr. Nidal pana la reintoarcerea lor in Grecia pe 12 mai 2017. 

(NB Sf. Icoana a sosit in Irlanda in preajma inceperii zidirii Sf. noastre Biserici! Credem cu tarie ca Maica Domnului a tinut sa fie prezenta la zidirea Bisericii Ei ceea ce si explica de altfel - inexplicabila realitate - cum de a fost posibil ca o mana de oameni, 228 de familii, sa poata ridica in 9 luni de zile: iulie 2016 - martie 2017 o Biserica in inima capitalei irlandeze, prin resursele lor proprii, executand ei insisi si lucrarea in intregime si acoperindu-i si costurile!) 

2017, 25 martie, Prima Sf. Liturghie in nou zidita Biserica Romanesca a Bunei Vestiri din Dublin! Fam. Vlachos ia parte la Slujba, exprimandu-si dorinta de a aduce in Biserica noastra o Sfanta Icoana a Maicii Domnului, spre inchinare! 

2017, 4 mai, La ceas de seara, Sfanta Icoana a Maicii Domnului Grabnic Ascultatoarea de la Dohiariu este intampinata - precum o Imparateasa - in Sf. noastra Biserica, in Vesmintele preotesti, cu tamaieri si in sunetul sarbatoresc al clopotelor!

2017, 7 mai, dupa Sf. Liturghie, Dimitris Vlachos comunica Parintelui Irineu ca dorinta Maicii Domnului - asa cum a perceput-o el - este ca Sfanta Ei Icoana sa ramana definitiv in Sf. noastra Biserica, devenind astfel Odorul ei Cel mai nepretuit!.

2017, 28 decembrie, prima minune a Plangerii Sfintei Icoane, urmata fiind de alte revarsari de lacrimi, intr-o dinamica sfanta a prezentei Maicii Domnului in mijlocul Bisericii celei vii a credinciosilor care se aduna la rugaciune in Biserica noastra cea cu jertfa zidita si Ei inchinata. Urmele sirurilor de lacrimi din 2017 sunt permanent vizibile pe Sfanta Icoana, in timp ce alte izbucniri minunate pot fi contemplate (sub sticla care o protejeaza), uneori urmele vechi parand a se usca, spre a se umezi din nou... 
Aceste Minuni sunt mai presus de fire, ele primind un sens profund numai in viata omului credincios, in timp ce evidenta lor fizica confirma tuturor bunavointa Maicii Domnului fata de cei care, in genunchi cazand, Ii aduc cinstire si inchinare. 
De fapt, din momentul sosirii la noi a acestei Sfinte Icoane, Ea a fost inconjurata cu atata iubire incat este permanent ingropata in flori, dinaintea ei ard 9 candele dupa randuiala athonita - una pentru fiecare ceata ingereasca care-i aduce in Cer lauda neancetata - Paraclisul acestei Preasfinte Icoane este cantat de obicei miercurea seara in ceea ce a devenit audienta noastra saptamanala la Maica Domnului, iar credinciosii ingenunchiati inaintea ei isi unesc lacrimile durerilor lor cu lacrimile ceresti ale Maicii Domnului, cea care este Grabnic Ascultatoare si implinitoare a rugaciunilor lor.

2019, 30 iunie, in DUMINICA SFINTILOR ROMANI - al Doilea Hram al Sf. noastre Biserici si Parohii - a avut loc sfintirea noului Tron, maiestrit lucrat de maicile Sf. Manastiri Vladimiresti, jud Galati, in care s-a asezat spre inchinare, cu multa cinstire, Sfanta Icoana a Maicii Domnului Grabnic Ascultatoarea.

Prea Sfanta Nascatoare de Dumnezeu,
si Grabnic Ascultatoare, 
mantuieste-ne pe toti cei ce ne inchinam 
Prea Sfintei Tale Icoane
celei de Minuni Facatoare.